|  |  |
| --- | --- |
| Verohallinto | **Lausunto** |
| PL 325 |  |
| 00052 VERO |  |
|  |  |
| Liikenne- ja viestintäministeriö | 21.12.2016 |
| PL 31 |  |
| 00023 Valtioneuvosto | Viite / Diaarinumero |
|       | LVM/1218/01/2016 |
|       | A93/00 00 01/2016 |
|       |  |

Liikenne- ja viestintäministeriö on pyytänyt Verohallinnon lausuntoa vahvasta sähköisestä tunnistamisesta ja sähköisistä luottamuspalveluista annetun lain muuttamisesta. Hallituksen esitysluonnoksen mukaisesti ensitunnistamista koskevan tiedon ketjuttamiselle asetetaan 10 sentin enimmäishinta viiden vuoden määräajaksi.

Lausunto Verohallinto kannattaa ehdotusta. Ensitunnistamisen enimmäishinnan määrittäminen edistää tunnistamista koskevan sääntelyn tavoitteita sähköisen tunnistamisen markkinoiden edistämisestä.

 Verohallinto on ylläpitänyt organisaatioiden tunnistuspalvelua (Katso –palvelu) määräaikaisesti tämän vuoden loppuun. Jatkossa palvelu on osa hallinnon yhteisistä sähköisen asioinnin tukipalveluista annetussa laissa 571/2016 tarkoitettuja tunnistuspalveluita.

 Verohallinto on yksi suurimmista sähköisen asioinnin asiointipalveluita tarjoavista viranomaisista. Luotettavan sähköisen asioinnin edellytyksenä on, että Suomessa käytössä olevat sähköisen tunnistamisen välineet ovat luotettavia. Luotettavassa tunnistamisessa ensitunnistaminen on keskeisessä asemassa. Verohallinto pitää tärkeänä, että Liikenne- ja viestintäministeriö seuraa enimmäishinnan vaikutuksia ensitunnistamisen ja tunnistusvälineiden laatuun.

 Pääjohtaja Pekka Ruuhonen

 Ylitarkastaja Taito von Konow